Diari Oficial de la Generalitat Valenciana


Sumari del DOGV 4862, del 14-10-2004 (2004/10498)

Informació pública de les alternatives tècniques de programa d'actuació integrada en el sector Llobella.
--------------------------------------------------------------------------------------------------------

### Dades del document

Número de DOGV
:   4862

Data del DOGV
:   14-10-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/10624


Organisme emissor
:   Ajuntament de Benissa

Tipus de document
:   Anunci

Informació pública de les alternatives tècniques de programa d'actuació integrada en el sector Llobella. [2004/F10196]
  
Esta regidoria delegada d'Urbanisme, per la Resolució de data 25 de juny de 2004, ha resolt sotmetre al tràmit d'informació pública les alternatives tècniques de programa d'actuació integrada que s'assenyalen a continuació, pel termini de 20 dies hàbils mitjançant edicte publicat en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, prèvia remissió dels avisos previstos en l'article 46.3 de la Llei Reguladora de l'Activitat Urbanística, sense que incidisca en el còmput d'este termini qualssevol altres formes de publicitat que s'hi poguera donar:
  
- Alternativa tècnica del programa per al desenvolupament de la unitat d'execució única del sector La Llobella-1, presentat pel Grupo Empresarial Hazazel, SL. (Exp. PAI-9/03).
  
- Alternativa tècnica del programa d'actuació integrada de la unitat d'execució número 1 en el sector 11 Llobella-1, presentada per la mercantil Llobella-Mar, SL. (Exp. PAI-10/03).
  
- Alternativa tècnica del programa d'actuació integrada per al desenvolupament de la unitat d'actuació número 1 del pla parcial del sector 11 La Llobella, presentat per la mercantil JPC Urbanismo, SL. (Exp. PAI-1/04).
  
La present informació pública té caràcter de simultani concurs públic per a la selecció de l'urbanitzador, i es podrà presentar alternatives tècniques i al·legacions durant el termini esmentat.
  
Les proposicions juridicoeconòmiques es presentaran durant els cinc dies següents al venciment del termini anterior. Si l'últim dia de presentació de pliques és dissabte es posposarà al dilluns següent.
  
Estos terminis quedaran prorrogats per 20 dies addicionals, si durant els 10 primers d'informació pública, alguna persona es comprometera a presentar una alternativa tècnica substancialment distinta a la inicial i prestara caució per a això. La dita pròrroga s'anunciarà al tauler d'edictes de l'ajuntament i es comunicarà a qui per desconéixer-la haguera presentat pliques prematurament.
  
L'acte d'obertura de pliques es realitzarà en la següent data hàbil a la conclusió del termini per a presentar-les i tindrà lloc a la sala d'actes de l'ajuntament, a les 13.00 hores. Si este dia és dissabte es posposarà al dilluns següent. L'acte d'obertura de pliques es posposarà pel termini d'una setmana en cas que s'hagen presentat pliques en una oficina del servici de Correus i esta circumstància haja sigut comunicada a l'ajuntament per fax dins del termini esmentat de cinc dies.
  
Totes les actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors, durant este període, es podran associar i unir les seues proposicions.
  
L'expedient estarà de manifest i es podrà consultar a les oficines tècniques municipals de l'Ajuntament de Benissa, en dies i hores hàbils.
  
Cosa que es publica en compliment del que s'establix en l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.